Сёння на геаграфічнай карце раёна населенага пункта з назвай Купаваць няма. А вось урочышча Купаваць ператварылася ў своеасаблівы турыстычны аб’ект. Яго інфраструктуру складаюць некалькі макетаў зямлянак, акопаў, іншых абарончых збудаванняў, што імітуюць партызанскі лагер. Намаганнямі Студзёнкаўскага сельвыканкама і яго былога старшыні Васіля Бараноўскага створаны элементарныя ўмовы для размяxadшчэння турыстаў. Ёсць месца, дзе можна разбіць палаткі, развесці касцёр. Абуладкаваны альтанкі, устаноўлены павеці са сталамі і лаўкамі. Таму ў Купаваці даволі часта бываюць аматары паходаў, моладзь, якая цікавіцца ваенным мінулым роднага краю.